Nõukogude draama elab praegu kriisi. Sõjakommunismile jätkus näidendis alasti tendentsist. Sellistest "agitkadest" on nõukogude nõuded ammu üle kasvanud, nüüd juhid on kirjanikele märgusõna heitnud teha "suurt ja täieväärtuslikku kunsti". Ja selle tegemine pole kerge.  Taotlus "oma Shakespeare'ist" jääb esialgu unistuseks. Ka Gogol, Ostrovski ja Tšehhov on nõukogude kirjanikest saavuta­mata. Tehes ülevaadet möödunud aasta teatrihooajast, kirjanik Afinogenov peab tunnustama, et nõukogude näidendeil ei olnud kandvat osa repertuaaris ning et algupärandite lavastused, mis puutub uudistesse, ei olnud eriliselt õnnekad. Nõukogude lavad elatusid peamiselt klassikalisest repertuaarist ning lavastused selles liigis omandasid silmapaistvust.